As primeras mencions son d'o periodo román como Aureola por part de Panvinio. En o periodo visigodo l'anonimo de Ravenna parla d' Aurariola como una d'as ueito provincias d'Hispania. Os autors d'o periodo andalusí la nombran con diferents variants graficas: Auriuela, Oliuera, Orihuela, Uryüla, ecetra. En o periodo d'a reconquiesta os cristians la nombraban como Oriola, Oriole en latín medieval, Oriuela, Orihuela, Origüela en castellán y Oriola en catalán, toponimo que tamién podemos veyer en textos escritos en aragonés como en un texto de 1405 quan Martín I d'Aragón feba un pacto con o rei de Granada.